**PRILOG 5 Nacrt Ugovora o subvencionisanju ugradnje solarnog sistema za vlastite potrebe**

Br: \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_. godine

1. \_\_\_\_\_\_\_\_\_\_\_\_\_\_\_\_\_\_\_\_\_\_\_, JMBG \_\_\_\_\_\_\_\_\_\_\_\_\_\_\_\_\_\_\_\_\_iz Mostara, ul. \_\_\_\_\_\_\_\_\_\_\_\_\_\_\_, u mjestu \_\_\_\_\_\_\_\_\_\_\_\_\_\_(u daljem tekstu: Korisnik sredstava).
2. Grad Mostar, (u daljem tekstu: Grad) koju zastupa gradonačelnik Mario Kordić, na osnovu Odluke Gradonačelnika br. \_\_\_\_ od \_\_.\_\_.\_\_\_\_\_ godine o odobravanju sufinansiranja ugradnje solarnih sistema za vlastite potrebe na objekte individualnog stanovanja na području Grada Mostara, zaključili su sljedeći

**U G O V O R**

**o regulisanju međusobnih odnosa u vezi s dodjelom sredstava za subvencionisanje** **ugradnje solarnih sistema za vlastite potrebe na objekte individualnog stanovanja na području Grada Mostara**

Član 1.

Ugovorne strane saglasno konstatuju:

* da je na osnovu Sporazuma o realizaciji Modela subvencionisanja ugradnje solarnih sistema za vlastite potrebe na objekte individualnog stanovanja na području Grada Mostara, potpisanim između Grada Mostara i UNDP-a, 10. 06. 2022. godine, broj 02-11-9054/21-2, Grad Mostar objavio Javni poziv za subvencionisanje ugradnje solarnih sistema za vlastite potrebe na objekte individualnog stanovanja za 2022. godinu (u daljem tekstu: Javni poziv);
* da je Projektna implementaciona jedinica, po sprovođenju postupka objavila konačnu listu po Javnom pozivu (u daljem tekstu: lista), kojom su utvrđeni podnosioci prijava koji ispunjavaju uslove za dodjelu sredstava za subvencionisanje ugradnje solarnih sistema za vlastite potrebe na objekte individualnog stanovanja na području Grada Mostara u 2022. godini;
* da je utvrđeno da Korisnik sredstava ispunjava uslove za dodjelu sredstava za subvencionisanje ugradnje solarnih sistema za vlastite potrebe na objekte individualnog stanovanja na području Grada Mostara u 2022. godini;
* da je Odlukom propisana obaveza zaključivanja pojedinačnih ugovora o subvencionisanju po objavljenoj listi, između Grada Mostara i Korisnika sredstava, a koji sadrže prava, obaveze i odgovornosti ugovornih strana.

Član 2. PREDMET UGOVORA

Predmet ovog Ugovora je regulisanje međusobnih prava, obaveza i odgovornosti između Grada Mostara i Korisnika sredstava, u vezi s dodjelom sredstava za subvencionisanje ugradnje solarnog sistema za vlastite potrebe na objektu Korisnika sredstava na području Grada Mostara u 2022. godini.

Član 3. OBAVEZE KORISNIKA SREDSTAVA

Korisnik sredstava dužan je platiti svoje učešće u iznosu\_\_\_\_\_\_\_\_\_KM utvrđenom na osnovu ponude Izvođača za izvođenje radova definisanih članom 2, a u skladu sa prethodno izrađenom i ovjerenom tehničkom dokumentacijom (predmjer i predračun radova – u prilogu Ugovora).

Korisnik iznos iz člana 3. stav 1. ovog Ugovora uplaćuje na poseban žiro račun Grada br. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ u roku od 15 dana od dana potpisivanja ovog Ugovora.

Ukoliko Korisnik ne izvrši plaćanje predviđenog iznosa iz stava 1 ovog člana, u roku od 15 dana od potpisivanja Ugovora, Korisnik gubi pravo na dodjelu sredstava za subvencionisanje istih, a Ugovor se smatra raskinutim.

Korisnik sredstava se obavezuje da će omogućiti predstavnicima Grada, tehničkim licima angažovanim od strane UNDP-a, te izabranim firmama za izvošenje radova i stručni nadzor, kontrolu na licu mjesta prije, za vrijeme i nakon ugradnje solarnog sistema, u vezi s navedenom aktivnošću, a Grad zadržava i pravo drugih oblika nadzora nad izvršenjem navedene aktivnosti.

Korisnik sredstava se obavezuje da će po izvršenoj ugradnji solarnog sistema isti unijeti u ISA (eng. Interactive Solar Atlas), slati račune o utrošenoj električnoj energiji prema Gradu (PIU) u cilju praćenja ostvarenih ušteda u energiji i novcu (korisnik šalje račune o utrošenoj električnoj energiji jednom godišnje, u naredne tri godine od ugradnje sistema).

Korisnik sredstava se obavezuje da po izvršenoj ugradnji solarnog sistema isti neće otuđiti.

Član 4. OBAVEZE GRADA

Dodjelu sredstava za subvencionisanje ugradnje solarnih sistema koja je predmet ovog ugovora, Grad će izvršiti preko UNDP-a izabranim izvođačima radova za ugradnju predmetnog solarnog sistema, odnosno aktivnosti precizirane u članu 2 ovog Ugovora, u iznosu od\_\_\_\_\_\_\_\_\_\_KM , čija je vrijednost utvrđena na osnovu ponude Izvođača za sprovođenje aktivnosti definisanih članom 2, a u skladu sa prethodno izrađenom i ovjerenom tehničkom dokumentacijom (predmjer i predračun radova – u prilogu Ugovora).

Nijedna odredba ovog Ugovora ne spriječava Korisnika da prilikom izvođenja radova ugradnje solarnog sistema, o svom trošku izvede i druge radove koje smatra potrebnim, ali ti radovi neće biti predmet subvencionisanja od strane Grada/UNDP-a.

Aktivnosti izrade projektne dokumentacije i angažmana stručnog nadzora tokom izvođenja radova, finansirat će UNDP u 100% iznosu.

Član 5.

Izvođač radova koji bude izabran putem tenderske procedure od strane UNDP-a, u obavezi je dati garanciju na dobro izvršenje posla i garanciju na opremu i izvedene radove na period od dvije (2) godine od momenta tehničkog prijema izvršenih radova.

Član 6.

Period za ugradnju solarnog sistema čije je subvencionisanje predmet ovog ugovora, neće trajati duže od šest (6) mjeseci, uzimajući u obzir zimsku sezonu i periode niskih temperatura u toku kojih se ugradnja sistema ne može izvoditi do zadovoljenja povoljnih vremenskih uslova bez padavina.

Član 7.

Ugovorne strane će eventualne sporove po ovom Ugovoru riješiti sporazumno.

U slučaju nemogućnosti sporazumnog rješavanja nastalog spora između ugovornih strana, rješavanje istog preuzima nadležni sud u Mostaru.

Član 8.

Ovaj Ugovor sačinjen je u 3 (tri) istovjetna primjerka, od kojih Grad zadržava 2 (dva) primjerka, a 1 (jedan) primjerak zadržava Korisnik sredstava.

 ZA UGOVORNI ORGAN KORISNIK SREDSTAVA

 \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 Gradonačelnik

Broj: \_\_\_\_\_\_\_\_\_\_\_\_\_\_\_\_\_\_\_\_\_

Datum i mjesto: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_